CELEX: 31995D0288
Language: da
Date: 1995-07-18 00:00:00
Title: 95/288/EF: Kommissionens beslutning af 18. juli 1995 om ændring af Rådets beslutning 79/542/EØF og om ophævelse af beslutning 93/507/EØF om beskyttelsesforanstaltninger for venezuelansk encephalomyelitis i Mexico og om ændring af Rådets beslutning 79/542/EØF

Avis juridique important

|

31995D0288

95/288/EF: Kommissionens beslutning af 18. juli 1995 om ændring af Rådets beslutning 79/542/EØF og om ophævelse af beslutning 93/507/EØF om beskyttelsesforanstaltninger for venezuelansk encephalomyelitis i Mexico og om ændring af Rådets beslutning 79/542/EØF  

EF-Tidende nr. L 181 af 01/08/1995 s. 0042 - 0042

KOMMISSIONENS BESLUTNING af 18. juli 1995 om ændring af Rådets beslutning 79/542/EØF og om ophævelse af beslutning 93/507/EØF om beskyttelsesforanstaltninger for venezuelansk encephalomyelitis i Mexico og om ændring af Rådets beslutning 79/542/EØF (Tekst af betydning for EØS) (95/288/EF) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet, og om ændring af direktiv 89/662/EØF, 90/425/EØF og 90/675/EØF (1), senest ændret ved akten vedrørende Østrigs, Finlands og Sveriges tiltrædelse, særlig artikel 18, stk. 7,under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (2), senest ændret ved akten vedrørende Østrigs, Finlands og Sveriges tiltrædelse, særlig artikel 12, ogud fra følgende betragtninger:Ved Kommissionens beslutning 93/507/EØF af 21. september 1993 om beskyttelsesforanstaltninger for venezuelansk encephalomyelitis i Mexico og om ændring af Rådets beslutning 79/542/EØF (3), senest ændret ved beslutning 85/101/EF (4), blev der indført nogle beskyttelsesforanstaltninger mod venezuelansk hesteencephalitis i Mexico;der forekom udbrud af venezuelansk hesteencephalitis i staten Chiapas i juli 1993; der er imidlertid ikke indberettet andre udbrud siden første uge af august 1993;efter et EF-veterinærkontrolbesøg i Mexico synes det, at dyresundhedssituationen med hensyn til hovdyr er under tilstrækkelig kontrol; desuden har Mexicos veterinærmyndigheder senere sendt en detaljeret rapport til Kommissionen og medlemsstaterne om opfølgning af sygdomssituationen og bevis for frihed for venezuelansk hesteencephalitis i Mexico i to år;beslutning 93/507/EØF bør ophæves for at genetablere midlertidig indførsel af registrerede heste samt indførsel af hovdyr fra Mexico; for klarheds skyld bør Rådets beslutning 79/542/EØF (5), senest ændret ved Kommissionens beslutning 94/561/EF (6), ændres, så den følger de forudsete foranstaltninger;de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -VEDTAGET FØLGENDE BESLUTNING:Artikel 1 Beslutning 93/507/EØF ophæves.Artikel 2 I del 1 i bilaget til beslutning 79/542/EØF udgår henvisningen til fodnote 6 under overskriften »Levende dyr« i kolonnen »Særlige bemærkninger«.Artikel 3 Denne beslutning finder anvendelse fra den 7. august 1995.Artikel 4 Denne beslutning er rettet til medlemsstaterne.Udfærdiget i Bruxelles, den 18. juli 1995.På Kommissionens vegneFranz FISCHLERMedlem af Kommissionen(1) EFT nr. L 268 af 24. 9. 1991, s. 56.(2) EFT nr. L 224 af 18. 8. 1990, s. 42.(3) EFT nr. L 237 af 22. 9. 1993, s. 36.(4) EFT nr. L 76 af 5. 4. 1995, s. 21.(5) EFT nr. L 146 af 14. 6. 1979, s. 15.(6) EFT nr. L 214 af 19. 8. 1994, s. 17.